CELEX: 62010FA0051
Language: el
Date: 2012-09-25 00:00:00
Title: Υπόθεση F-51/10: Απόφαση του Δικαστηρίου Δημόσιας Διοίκησης (πρώτο τμήμα) της 25ης Σεπτεμβρίου 2012 — Bermejo Garde κατά ΕΟΚΕ (Υπαλληλική υπόθεση — Υπάλληλοι — Πρόσληψη — Ανακοίνωση κενής θέσεως — Βλαπτική πράξη — Έννομο συμφέρον — Γλωσσικές απαιτήσεις — Αρμόδια αρχή για την έκδοση ανακοινώσεως κενής θέσεως — Προεδρείο της ΕΟΚΕ)

10.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 343/22
            
         Απόφαση του Δικαστηρίου Δημόσιας Διοίκησης (πρώτο τμήμα) της 25ης Σεπτεμβρίου 2012 — Bermejo Garde κατά ΕΟΚΕ
   (Υπόθεση F-51/10) (1)
   
   (Υπαλληλική υπόθεση - Υπάλληλοι - Πρόσληψη - Ανακοίνωση κενής θέσεως - Βλαπτική πράξη - Έννομο συμφέρον - Γλωσσικές απαιτήσεις - Αρμόδια αρχή για την έκδοση ανακοινώσεως κενής θέσεως - Προεδρείο της ΕΟΚΕ)
   2012/C 343/37
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Moises Bermejo Garde (Βρυξέλλες, Βέλγιο) (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Οικονομική και Κοινωνική Επιτροπή (ΕΟΚΕ) (εκπρόσωποι: M. Lernhart, επικουρούμενος από τον B. Wägenbaur, δικηγόρο)
   
      Αντικείμενο
   
   Αφενός, αίτημα ακυρώσεως της ανακοινώσεως κενής θέσεως της ΕΟΚΕ αριθ. 43/09 για την πλήρωση της θέσεως του διευθυντή στη Διεύθυνση Γενικών Υποθέσεων, καθώς και όλων των αποφάσεων που εκδόθηκαν βάσει της ανωτέρω ανακοινώσεως. Αφετέρου, αίτημα να υποχρεωθεί η καθής στην καταβολή αποζημιώσεως στον προσφεύγοντα-ενάγοντα.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την ανακοίνωση κενής θέσεως αριθ. 43/09 που δημοσιεύθηκε για την πλήρωση της θέσεως του διευθυντή στη Διεύθυνση Γενικών Υποθέσεων της Ευρωπαϊκής Οικονομικής και Κοινωνικής Επιτροπής.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Η Ευρωπαϊκή Οικονομική και Κοινωνική Επιτροπή φέρει τα δικαστικά έξοδά της και καταδικάζεται στα δικαστικά έξοδα του M. Bermejo Garde.
            
         
      (1)  EE C 246 της 11.9.2010, σ. 42.